Τελέσθηκε σήμερα Τρίτη της Διακαινησίμου ο Πασχαλινός Όρθρος και η Θεία Λειτουργία στην πανηγυρίζουσα Ιερά Μονή Υπεραγίας Θεοτόκου Θεμάτων στη Πύλαρο. Στις Ακολουθίες χοροστάτησε ο Σεβασμιώτατος Μητροπολίτης μας κ. Δημήτριος, ενώ συλλειτούργησαν ο Καθηγούμενος της Μονής Αρχιμανδρίτης Ιερόθεος Αμίτσης καθώς και άλλοι Ιερείς από τις γύρω περιοχές αλλά και φιλοξενούμενοι Ιερείς. Πλήθος κόσμου κατέκλυσε το μοναστήρι παρά το βροχερό καιρό που επικρατούσε. Στο τέλος της Θείας Λειτουργίας ο Σεβασμιώτατος στη προσλαλιά του αφού ευχήθηκε στο ποίμνιό του το ‘’Χριστός Ανέστη’’ εξήρε το επί πολλών ετών έργο του Καθηγουμένου π. Ιεροθέου του προσέφερε μια ποιμαντική βακτηρία ως δώρο ευγνωμοσύνης προς το πρόσωπό του. Στη συνέχεια ακολούθησε λιτάνευση της Εικόνας της Παναγίας αλλά και πανηγυρική τράπεζα της Μονής.